ลือกันให้แซด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

....นายกระทิง &amp; หญิงฟลอร์
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 9 มี.ค. 2553
...rr...ตลาดหุ้นไทยดัชนีผันผวน ระหว่างวันแกว่งขึ้นลงกว่า 12 จุด นักลงทุนชิ่งก่อนกลุ่มเสื้อแดงจะชุมนุม ฉุดหุ้นไทยดิ่งสวนทางเพื่อนบ้านทะยานแรง
...rr...ดัชนีปิด 720.29 จุด ร่วง 3.67 จุด มูลค่าการซื้อขาย 19,611 ล้านบาท
...rr...ต่างชาติยังโหมซื้อหนัก 2,983 ล้านบาท
...rr...เงินนอกยังคงไหลบ่าเข้าตลาดหุ้นเอเชียรวมถึงไทยไม่หยุด เมินรัฐบาลประกาศใช้ พ.ร.บ.รักษาความมั่นคงเขต กทม.ปริมณฑลระหว่าง 1123 มี.ค. หากการเมืองเดือด เสียงเตือนระวังต่างชาติขวัญผวา...ถอยเมื่อไรหุ้นไทยมีโอกาสร่วงลงไปต่ำกว่า 700 อีกรอบ 
...rr...หุ้นบิ๊กแคป ครอบครัว ปตท. (PTT) เก่ง ได้ราคาน้ำมันโลกขยับ แรงซื้อกลับเข้ามาหนาแน่น แม้หมดสิทธิรับเงินปันผล PTT ปิดบวก 4 บาท PTTEP บวก 1.50 บาท สวนทางหุ้นบ้านปู (BANPU) ย่อลง 4 บาท ปิด 570 บาท 
...rr...กลุ่มชินคอร์ป ยังไม่สะเด็ดน้ำ ทั้ง ADVANCTHCOMSHIN เปิดเช้ายืนได้แพล็บเดียว จู่ๆ ก็มีออร์เดอร์ขายทะลักออกมา ทุบราคาดำดิ่ง แต่สุดท้ายมีแรงไล่ซื้อ ADVANC ตัวเดียว กลับมาผงกปิด 78 บาท บวกได้ 1.25 บาท แถมผู้บริหารยันจ่ายปันผล
...rr...ฟากฝั่งโบรกเกอร์ยังมองต่างมุมกับหุ้น ADVANC บางสำนักให้ซื้อ มองคดีอีกไกล แถมเงินในมือพอจ่ายค่าคดีได้หากถูกเรียกเงินคืน ขณะที่บางแห่งบอก “ขาย” ดีกว่า ไปหาตัวอื่นเล่นปันผลดีๆ ยังมีอีกเยอะ
...rr...บิ๊กล็อตหุ้นวินโคสท์ฯ หรือ WIN ของอดีตตระกูลวงศ์สวัสดิ์โผล่ เปลี่ยนมือถึง 24 ล้านหุ้น ราคาหุ้นละ 29 สตางค์ ไม่มีอะไรในกอไผ่!! เหตุ “จักร จามิกรณ์” ผู้ถือหุ้นใหญ่โอนขายให้พันธมิตร เหตุบัญชีที่ บล.เมอร์ชั่น พาร์ทเนอร์ ไม่อยากให้หุ้น WIN อยู่ในบัญชีเครดิตบาลานซ์ จึงต้องโอนไป บล.อื่น
...rr...หุ้นธนายง (TYONG) สุดยอด ถูกกดไป 0.76 บาท สุดท้ายปิดเท่าวันก่อน 80 สตางค์ หลังสัปดาห์เดียวราคาขยับมากว่า 20 สตางค์ เล่นข่าวหุ้นใหญ่ซุ่มนำรถไฟฟ้าบีทีเอสมาเข้าตลาดหุ้นทางอ้อม
...rr...ก.ล.ต.ขยายเวลาให้แม่ลูก “จีสตีลและจีเจสตีล” ส่งรายงานการตรวจสอบเป็นกรณีพิเศษในรายการคลุมเครือออกไปเป็นภายในวันที่ 7 เม.ย.นี้ 
...rr...พร้อมฝากเปิดตัวรายการโทรทัศน์รูปแบบใหม่ “คุยครบเครื่องเรื่องตลาดทุนกับ ก.ล.ต.” วันที่ 9 มี.ค. ทางมันนี่ชาแนล (ทรูวิชั่นส์ 178) เลขาธิการ “ธีระชัย ภูวนาถนรานุบาล” ประเดิมเป็นตอนแรก